CELEX: 32019D0082
Language: hr
Date: 2019-01-17 00:00:00
Title: Provedbena odluka Komisije (EU) 2019/82 od 17. siječnja 2019. o izmjeni Priloga Provedbenoj odluci (EU) 2016/2009 kojom se odobravaju programi cijepljenja protiv bolesti kvrgave kože koje podnose države članice (priopćeno pod brojem dokumenta C(2019) 105) (Tekst značajan za EGP.)

21.1.2019   
               
               
                  HR
               
               
                  Službeni list Europske unije
               
               
                  L 18/48
               
            
         PROVEDBENA ODLUKA KOMISIJE (EU) 2019/82
         od 17. siječnja 2019.
         o izmjeni Priloga Provedbenoj odluci (EU) 2016/2009 kojom se odobravaju programi cijepljenja protiv bolesti kvrgave kože koje podnose države članice
         
            
               (priopćeno pod brojem dokumenta C(2019) 105)
            
         
         (Vjerodostojni su samo tekstovi na bugarskom, hrvatskom i grčkom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (2), a posebno njezin članak 10. stavak 4.,
         uzimajući u obzir Direktivu Vijeća 92/119/EEZ od 17. prosinca 1992. o uvođenju općih mjera Zajednice za suzbijanje određenih bolesti životinja i posebnih mjera koje se odnose na vezikularnu enterovirusnu bolest svinja (3), a posebno njezin članak 19. stavak 1. točku (a), članak 19. stavak 3. točku (a) i članak 19. stavak 6.,
         budući da:
         
                     (1)
                  
                  
                     Direktivom 92/119/EEZ utvrđuju se opće mjere nadzora koje se primjenjuju u slučaju pojave određenih bolesti životinja, uključujući bolest kvrgave kože. Te mjere nadzora uključuju uspostavljanje zaraženih i ugroženih područja oko zaraženog gospodarstva, a njima se predviđa i hitno cijepljenje u slučaju pojave bolesti kvrgave kože kao dodatak drugim mjerama nadzora.
                  
               
                     (2)
                  
                  
                     Bolest kvrgave kože prvi put je potvrđena u kolovozu 2015. u Grčkoj. U 2016. zabilježeni su slučajevi bolesti kvrgave kože u Bugarskoj i dodatni slučajevi u Grčkoj, a bolest se pojavila i u nekoliko susjednih trećih zemalja. U 2017. bolest kvrgave kože u jugoistočnoj Europi bila je manje prisutna, odnosno u većim razmjerima bolest se ponovno pojavila u Albaniji, a zabilježeno je nekoliko dodatnih povremenih izbijanja u Grčkoj i bivšoj jugoslavenskoj republici Makedoniji.
                  
               
                     (3)
                  
                  
                     Kao odgovor na izbijanje bolesti kvrgave kože pogođene države članice, odnosno Grčka i Bugarska, te pogođene susjedne treće zemlje provele su programe masovnog cijepljenja svojih živih goveda i divljih preživača u zatočeništvu. Program masovnog cijepljenja protiv bolesti kvrgave kože kao preventivnu mjeru zbog epidemiološke situacije u susjednim državama članicama i trećim zemljama provela je u 2016. i 2017. i Hrvatska, u kojoj se bolest kvrgave kože još nije pojavila. Komisija je na temelju Provedbene odluke Komisije (EU) 2016/2009 (4) odobrila programe cijepljenja protiv bolesti kvrgave kože u Grčkoj, Bugarskoj i Hrvatskoj, a te tri države članice navedene su u Prilogu tom aktu kao države s odobrenim programima cijepljenja protiv bolesti kvrgave kože.
                  
               
                     (4)
                  
                  
                     U 2018. epidemiološka situacija u pogledu bolesti kvrgave kože dodatno se poboljšala i nije bilo prijavljenih slučajeva bolesti kvrgave kože ni u jednoj državi članici ni susjednoj trećoj zemlji u jugoistočnoj Europi, osim Turske. Tijekom te godine sve države članice i susjedne treće zemlje jugoistočne Europe na koje je utjecala bolest kvrgave kože nastavile su s masovnim cijepljenjem protiv bolesti kvrgave kože.
                  
               
                     (5)
                  
                  
                     Hrvatska je početkom 2018. obustavila cijepljenje protiv bolesti kvrgave kože s obzirom na povoljnu epidemiološku situaciju u toj državi članici i susjednim zemljama. Umjesto toga započela je s provedbom programa nadziranja bolesti kvrgave kože koji je odobrila Komisija. Taj program nadziranja obuhvaća kliničko, virološko i serološko nadziranje, a osobita pozornost posvećuje se područjima visokog rizika, koja se nalaze u blizini država članica i susjednih trećih zemalja u kojima su zadnjih godina prijavljeni slučajevi izbijanja bolesti kvrgave kože. Prema izvješću koje je Hrvatska dostavila Komisiji 13. listopada 2018. rezultati kliničkog, virološkog i serološkog nadziranja upućuju na to da nema dokaza o prisutnosti bolesti kvrgave kože na njezinu državnom području.
                  
               
                     (6)
                  
                  
                     Stoga Hrvatska više ne bi trebala biti uvrštena na popis država članica s odobrenim programima cijepljenja protiv bolesti kvrgave kože jer se cijepljenje protiv bolesti kvrgave kože u toj državi članici više ne provodi.
                  
               
                     (7)
                  
                  
                     Prilog Provedbenoj odluci (EU) 2016/2009 trebalo bi stoga na odgovarajući način izmijeniti.
                  
               
                     (8)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilog Provedbenoj odluci (EU) 2016/2009 zamjenjuje se tekstom iz Priloga ovoj Odluci.
         
         
            Članak 2.
            Ova je Odluka upućena Republici Bugarskoj, Helenskoj Republici i Republici Hrvatskoj.
         
         
            Sastavljeno u Bruxellesu 17. siječnja 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 395, 30.12.1989., str. 13.
         
         
            (2)  SL L 224, 18.8.1990., str. 29.
         
         
            (3)  SL L 62, 15.3.1993., str. 69.
         
         
            (4)  Provedbena odluka Komisije (EU) 2016/2009 оd 15. studenoga 2016. o odobravanju programa cijepljenja protiv bolesti kvrgave kože koje podnose države članice (SL L 310, 17.11.2016., str. 66.).
      
      
         
            PRILOG
            
               
                  
                     „PRILOG
                     
                                 —
                              
                              
                                 Program cijepljenja koji je dostavila Grčka.
                              
                           
                                 —
                              
                              
                                 Program cijepljenja koji je dostavila Bugarska.
                              
                           
               ”